**PALANGOS LOPŠELIS-DARŽELIS „ŽILVINAS“**

Kodas 190274183, Sod? g.63, LT-00122, Palanga, tel. 54 235, fax. 43 410

**2014 m. gruodžio 31 d. finansinių ataskaitų**

**AIŠKINAMASIS RAŠTAS**

**2014 01 01 – 2014 12 31**

(ataskaitinis laikotarpis)

2015 m. kovo 18 d.

**1. BENDROJI DALIS**

1. Palangos lopšelis –darželis „Žilvinas“ įsteigtas 1989 m. gruodžio 25 d., (toliau – Mokykla). Veiklos pradžia – 1990 m. sausio 10 d.

2. Mokyklos teisinė forma – biudžetinė įstaiga.

3. Mokyklos priklausomybė – savivaldybės biudžetinė įstaiga.

4. Mokyklos tipas – lopšelis-darželis.

5.Mokyklos pagrindinė paskirtis – neformalios paskirties mokykla.

6. Mokymo forma – dieninė.

7. Mokykla įregistruota Juridinių asmenų registre, kodas 190274183.

8. Mokyklos buveinė – Sodų g. 63, LT – 00122 Palanga.

9. Mokykla yra atskiras juridinis vienetas, turintis herbinį antspaudą ir atsiskaitomąją sąskaitą banke. Sudaro ir teikia žemesniojo lygio finansinių ataskaitų ir biudžeto vykdymo ataskaitų rinkinius.

10. Mokyklos finansiniai metai prasideda sausio 1 d. ir baigiasi gruodžio 31 d. Mokyklos finansiniai metai surampa su kalendoriniais metais, tarpinis ataskaitinis laikotarpis su kalendoriniu ketvirčiu.

11. Mokyklos ataskaitinis laikotarpis, už kurį rengiama ir teikiama finansinė ataskaita – 2014-01-01 – 2014-21-31. Finansinių ataskaitų rinkinys sudarytas pagal 2014 m. gruodžio 31 dienos duomenis.

12. Mokykla filialų ir atstovybių neturi.

13. Mokykla dukterinių ir asocijuotų įmonių neturi.

 14. Mokykla turi aštuonias atskiras atsiskaitomąsias sąskaitas litais AB Šiaulių banko Palangos filiale:

 14.1. Savivaldybės biudžeto lėšos - LT45 7180 6000 0013 0589 litais;

 14.2. Spec. programos lėšos – LT65 7180 6000 0114 2424 litais;

 14.3.Paramos lėšos – LT40 7180 6000 0014 2416 litais;

 14.4. Valstybės biudžeto lėšos (MK) – LT17 7180 6000 0013 0414 litais;

 14.5. Kitos lėšos – LT42 7180 6000 0013 0449 litais;

 14.6. Nemokamo maitinimo lėšos – LT25 7180 6000 0013 0561 litais;

 14.7.Valstybės biudžeto lėšos (MKI) – LT68 7180 6000 0013 0563 litais;

 14.8.Valstybės biudž.lėšų (specialioji tikslinė dotacija) - LT29 7180 6000 0113 0656 litais.

 Taip pat mokykla turi atsiakitomąją saskaitą SWED banke, į kurią pervedami darbuotojų, turinčių sąskaitas SWED banke, atlyginimai.

15. Mokyklos veiklos sritis – švietimas. Pagrindinės veiklos segmentas – 09.

 16. Pagrindinė veiklos rūšis – ikimokyklinio amžiaus vaikų ugdymas.

17. Kita švietimo veiklos rūšis – priešmokyklinio amžiaus vaikų ugdymas.

18. Kitos ne švietimo veiklos rūšys:

 18.1. nekilnojamo turto nuoma;

 18.2. kita niekur nepriskirta, asmenų aptarnavimo veikla;

 18.3. kitų maitinimo paslaugų teikimas.

19. Mokykloje ataskaitinio laikotarpio pabaigoje dirbo 49,2 etatiniai vienetai darbuotojų (20 priedas).

**2. APSKAITOS POLITIKA**

20. Nuo 2010 m. sausio 1 d. Mokykla apskaitą tvarko ir finansinę atskaitomybę rengia pagal šiuos finansinę atskaitomybę reglamentuojančius teisės aktus:

20.1. Lietuvos Respublikos viešojo sektoriaus atskaitomybės įstatymą;

20.2. Lietuvos Respublikos buhalterinės apskaitos įstatymą;

 20.3. viešojo sektoriaus apskaitos ir finansinės atskaitomybės standartus (VSAFAS);

 20.4. Lietuvos Respublikos biudžetinių įstaigų įstatymą;

 20.5. kitus apskaitą reglamentuojančius LR įstatymus ir teisės aktus.

 21. Mokykla nuo 2010 m. sausio 1 d. taiko naują įstaigos vadovo patvirtintą

individualų sąskaitų planą sudarytą vadovaujantis LR finansų ministro 2008 m. gruodžio 22 d. įsakymu Nr. 1K- 455 „Dėl privalomojo bendrojo sąskaitų plano patvirtinimo“ ir Palangos miesto savivaldybės administracijos direktoriaus 2009 m. gruodžio 28 d. įsakymu Nr. A1-960 „Dėl sąskaitų plano patvirtinimo“. Nuo 2014 m. sausio 1 d. įstaigos individualus sąskaitų planas patikslintas ir patvirtintas įstaigos vadovo įsakymu Nr. V1-8.

 22. Mokykla taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, Mokykla vadovaujasi bendraisiais apskaitos principais.

 23. Apskaitai tvarkyti naudojama buhalterinės apskaitos programos FINET, FINAS IR FINALGA, kurios pritaikytos apskaitai tvarkyti pagal VSAFAS reikalavimus.

 24. Pagal subjekto principą Mokykla laikoma savarankišku apskaitos vienetu: atskirai tvarko apskaitą, sudaro ir teikia atskirus finansinių ataskaitų ir biudžeto vykdymo ataskaitų rinkinius. Mokyklos apskaitoje registruojamas tik jos patikėjimo teise valdomas, naudojamas ir disponuojamas valstybės ir savivaldybės turtas, finansavimo sumos ir įsipareigojimai, pajamos ir sąnaudos. Turtas, valdomas ir naudojamas kitomis teisėmis, registruojamas nebalansinėse sąskaitose.

25. Mokykla už ataskaitinį laikotarpį sudaro ir teikia žemesniojo lygio finansinių ataskaitų rinkinį, kurį sudaro:

25.1. finansinės būklės ataskaita;

25.2. veiklos rezultatų ataskaita;

25.3. pinigų srautų ataskaita;

25.4 grynojo turto pokyčių ataskaita;

25.5. finansinių ataskaitų aiškinamasis raštas (bendroji dalis, apskaitos politika ir aiškinamojo rašto pastabos).

 26. Visos ūkinės operacijos ir įvykiai apskaitoje registruojami litais ir centais, apvalinant iki šimtųjų lito dalių (dviejų skaitmenų po kablelio).

 27. Apskaitos duomenys detalizuojami pagal šiuos požymius:

 27.1. valstybės funkciją,

 27.2 programą,

 27.3. lėšų šaltinį,

 27.4. biudžeto išlaidų ir pajamų ekonominės klasifikacijos straipsnį.

 28. Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

 29. Palangos lopšelio-darželio „Žilvinas“ finansinių atskaitų rinkinys parengtas vadovaujantis VSAFAS reikalavimais. Ataskaitinių straipsnių, kurie neatitiktų VSAFAS reikalavimų nėra.

 30. Ilgalaikis nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus. Ilgalaikisnematerialusis turtas pirminio pripažinimo metu apskaitoje registruojamas įsigijimo savikaina. Finansinėje atskaitomybėje parodomas įsigijimo savikaina, atėmus sukauptą amortizaciją. Amortizacija skaičiuojama tiesiogiai proporcingu (tiesiniu) metodu ir amortizuojamoji vertė yra nuosekliai paskirstoma per visą nustatytą turto naudingo tarnavimo laiką. Amortizacijos ir eksploatavimo sąnaudos priskiriamos Mokyklos pagrindinėms veiklos sąnaudoms tuo ataskaitiniu laikotarpiu, kuriuo jos buvo patirtos. Nematerialiojo turto naudingo tarnavimo laikas ir amortizacijos normatyvai nustatyti ir patvirtinti direktoriaus 2010 m. balandžio 12 d. įsakymu Nr. 58.

 31. Ilgalaikis materialusis turtas pripažįstamas ir registruojamas apskaitoje, jei atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto (IMT) pripažinimo kriterijus ir turto įsigijimo (pasigaminimo) savikaina yra lygi ar viršija Vyriausybės nustatytą minimalią ilgalaikio materialiojo turto įsigijimo kainą – 1000 Lt. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS. Įstaigos apskaitoje IMT grupuojamas į šias grupes: negyvenamieji pastatai, medicinos įranga, kitos mašinos ir įrenginiai, baldai ir biuro įranga ir kitas ilgalaikis materialusis turtas. Taip pat IMT apskaitomas pagal finansavimo šaltinius. Likvidacinė vertė – 0 Lt.

 Ilgalaikis materialusis turtas finansinėje atskaitomybėje priminio pripažinimo momentu parodomas įsigijimo savikaina, atėmus sukauptą nusidėvėjimą ir jo vertės sumažėjimą. Nusidėvėjimas skaičiuojamas taikant tiesiogiai proporcingą (tiesinį) metodą. Nusidėvėjimas pradedamas skaičiuoti nuo kito mėnesio po to, kai turtas pradėtas eksploatuoti ir turo nudėvimoji vertė paskirstoma per visą turto naudingo tarnavimo laiką. Turto nusidėvėjimo ir eksploatavimo išlaidos priskiriamos to ataskaitinio laikotarpio, kuriuo jos buvo patirtos, sąnaudoms. Ilgalaikio materialiojo turto rekonstravimo ir remonto darbų registravimas apskaitoje priklauso nuo tų darbų suteikiamo rezultato. Jei ilgalaikio materialiojo turto rekonstravimas ar remontas nepagerina naudingųjų turto savybių ir nepailgina jo naudingo tarnavimo laiko, tai šių darbų vertė pripažįstama ataskaitinio laikotarpio sąnaudomis. Visais kitais rekonstravimo ar remonto atvejais didinama turto vertė. Kai IMT parduodamas arba nurašomas, jo įsigijimo savikaina, sukauptas nusidėvėjimas ir, jei yra nuvertėjimas, sukauptos sumos nurašomos.

 32. Ilgalaikio finansinio turto mokykla neturi.

 33.Biologinio turto mokykla neturi.

 34. Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas, įsigijimo savikaina ar grynąja realizavimo verte, atsižvelgiant į tai, kuri iš jų mažesnė. Atsargos Mokykloje klasifikuojamos pagal atsargų grupes ir atsargų įsigijimo finansavimo šaltinius. Apskaičiuojant sunaudotų atsargų savikainą, Mokykla taiko FIFO būdą (darant prielaidą, kad pirmiausiai sunaudojamos ar parduodamos anksčiausiai įsigytos atsargos). Prie atsargų priskiriamas ir neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Atiduoto naudoti inventoriaus kiekinė ir suminė apskaita kontrolės tikslais tvarkoma nebalansinėse sąskaitose. Mokykloje atsargos nėra sandėliuojamos, kadangi jos įsigyjamos tik tada, kai reikalingos ūkinėje veikloje, todėl iškarto nurašomos į sąnaudas. Kai kuriais atvejais atsargos sunaudojamos ir nurašomos per 2-4 mėnesius.

 35. Gautinos sumos registruojamos tada, kai mokykla įgyja teisę gauti pinigus ar kitą finansinį turtą pagal 17-ąjį VSAFAS „Finansinis turtas ir finansiniai įsipareigojimai“. Gautinos sumos pirminio pripažinimo metu yra įvertinamos įsigijimo savikaina. Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos – įsigijimo savikaina, atėmus nuvertėjimo nuostolius. Mokykloje gautinos sumos pagal šaltinius skirstomos į:

 35.1. gautinas finansavimo sumas iš ES fondų;

 35.2. gautinas finansavimo sumas iš valstybė biudžeto;

 35.3. gautinas finansavimo sumas iš valstybės biudžeto (MK lėšos);

 35.4. gautinas finansavimo sumas iš valstybės biudžeto (MKI lėšos);

35.5. gautinas finansavimo sumas iš valstybės biudžeto (nemokamo maitinimo lėšos);

35.6. gautinas finansavimo sumas iš savivaldybės biudžeto mokymo aplinkai;

35.7. gautinas finansavimo sumas iš savivaldybės biudžeto kitoms priemonėms;

35.8. gautinas finansavimo sumas iš tiekėjų paramos;

35.9. gautinas finansavimo sumas iš GPM;

 35.10. gautinas finansavimo sumas iš kitų šaltinių;

 36. Pinigus ir pinigų ekvivalentus sudaro pinigai atsiskaitomosiose sąskaitose. Mokykla naudoja kelias bankines sąskaitas: biudžetinėms lėšoms, spec. programų lėšoms, paramos lėšoms, priešmokyklinio ir ikimokyklinio ugdymo mokinio krepšelio lėšoms, kitoms paramos lėšoms, nemokamo maitinimo lėšoms ir kitoms lėšoms. Pavedimai bankui pateikiami naudojantis AB „Šiaulių banko” ir AB Swedbank (atlyginimų išmokėjimui) bankų internetine bankininkyste.

 37. Sąkaitoje „Sukauptas perviršis ar deficitas“ rodoma einamųjų metų perviršio ar deficito ir sukaupto ankstesnių metų perviršio ar deficito suma. Einamųjų metų perviršis ar deficitas turi sutapti su ataskaitinio laikotarpio grynuoju perviršiu ar deficitu, rodomu veiklos rezultatų ataskaitoje. Straipsnyje „Ankstesnių metų perviršis ar deficitas“ rodomas per visas ankstesnius laikotarpius iki einamojo ataskaitinio laikotarpio pabaigos sukauptas perviršis ir deficitas.

 38. Finansavimo sumos pripažįstamos, kai atitinka 20-ajame VSAFAS „Finansavimo sumos“ nustatytus kriterijus ir įverinamos įsigijimo savikaina. Finansavimo sumos, tai įstaigos iš valstybės biudžeto, Europos Sąjungos fondų, savivaldybės biudžeto ir paramos fondų gauti arba gautini pinigai arba kitoks turtas, skirti įstaigos nuostatuose numatytiems tikslams pasiekti ir funkcijoms atlikti ir vykdomoms programoms įgyvendinti. Finansavimo sumos pagal paskirtį skirstomos:

38.1. finansavimo sumas nepiniginiam turtui;

38.2. finansavimo sumas kitoms išlaidoms kompensuoti.

Finansavimo sumas nepiniginiam turtui įsigyti apima ir nemokamai gautą arba už simbolinį atlygį įgytą nepiniginį turtą. Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, kurios nepriskirimos nepiniginiam turtui įsigyti. Prie finansavimo sumų nepriskiriamas turtas, gautas naudoti panaudos, veiklos nuomos, pasaugos ir kitais pagrindais, specialiųjų programų lėšos, kompensuotų nuompinigių lėšos. Gautos ir perduotos kitiems viešjo sektoriaus subjektams finansavimo sumos sąnaudomis nepripažįstamos.

39. Gautos ir panaudotos finansavimo sumos arba jų dalis pripažįstamos finanasavimo pajamomis tais laikotarpiais, kuriais padaromos su finansavimo sumomis susijusios sąnaudos. Mokykloje finansavimo sumos (gauti asignavimai), skirtos įstaigos veiklai finansuoti, t. y. nepiniginiam turtui įsigyti ar kitoms išlaidoms kompensuoti mažinamos, jas pripažįstant finansavimo pajamomis. Finansavimo sumos pripažįstamos finansavimo pajamomis tais laikotarpiais, kuriais patiriamos sąnaudos, kurioms kompensuoti buvo skirtos finansavimo sumos, t. y. kai jos panaudojamos.

Mokykloje finansavimo pajamomis pripažįstama ta finansavimo sumų ilgalaikiam nematerialiajam, materialiajam turtui, atsargoms įsigyti dalis, kiek per tą laikotarpį yra pripažinta sąnaudų, susijusių su tuo turtu, t. y. ta dalimi, kiek to turto yra nudėvima (amortizuojama) ar dėl kitų priežasčių nurašoma į sąnaudas (pavyzdžiui, sunaudojamos atsargos ir pan.) per ataskaitinį laikotarpį ir ta finansavimo sumų kitoms išlaidoms kompensuoti dalis, kuri atitinka finansuotinų sąnaudų, kurios buvo padarytos per ataskaitinį laikotarpį, sumą.

Mokykloje pajamos pripažįstamos vadovaujantis kaupimo principu, t.y. apskaitoje registruojamos tada, kai jos uždirbamos, neatsižvelgiant į pinigų gavimą. Mokykloje pajamomis nepripažįstamos trečiųjų asmenų vardu surinktos sumos, kadangi tai nėra viešojo sektoriaus subjekto gaunama ekonominė nauda.

Pagrindinės veiklos pajamoms priskiriamas mokestis už išlaikymą ir ugdymą ir kita. Kitos veiklos pajamoms priskiriamos pajamos už turto nuomą. Finansinės ir investicinės veiklos pajamoms priskiriamos gaunamos palūkanos už banko sąskaitose laikomų pinigų likučius.

40. Įsipareigojimai pripažįstami apskaitoje ir atvaizduojami finansinėse ataskaitose, kai Mokykla įgyja prievoles, kurios turės būti įvykdytos. Mokykloje visi įsipareigojimai yra finansiniai. Įsipareigojimai skirstomi į ilgalaikius ir trumpalaikius. Mokykla ataskaitinio laikotarpio pabaigoje turėjo tik trumpalaikius įsipareigojimus: mokėtinas sumas tiekėjams, mokėtinas sumas fondams ir sukauptas mokėtinas sumas (sukaupti atostoginiai). Pirminio pripažinimo metu finansiniai įsipareigojimai įvertinami įsigijimo savikaina.

 41. Mokykloje sąnaudos pripažįstamos vadovaujantis kaupimo ir palyginimo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Pagrindinės veiklos sąnaudos – tai bendrosios ir administracinės sąnaudos, kurias sudaro: darbo užmokestis ir socialinis draudimas, mitybos, aprangos ir patalynės, materialaus turto nusidėvėjimo ir nematerialaus turto amortizacijos sąnaudos, komunalinių paslaugų ir ryšių sąnaudos, komandiruočių ir kvalifikacijos kėlimo sąnaudos, patalpų remonto, sunaudotų atsargų ir kitų paslaugų sąnaudos. Pagrindinės veiklos sąnaudoms taip pat priskiriamos komunalinių paslaugų sąnaudos kompensuojamos iš darbuotojų maitinimo antkainio.

 Darbo užmokesčio ir valstybinio socialinio draudimo sąnaudos registruojamos kiekvieno mėnesio paskutinę darbo dieną. Apskaitoje darbuotojams mokėti už kasmetines atostogas sumos kaupiamos ir pripažįstamos kas ketvirtį.

42. Nuostoliai dėl turto nuvertėjimo registruojami apskaičiuotų nuostolių suma mažinant turto balansinę vertę ir ta pačia suma registruojant ataskaitinio laikotarpio pagrindinės arba kitos veiklos sąnaudas. Metų pabaigoje pagal inventorizacijos komisijos išvadą užregistruotas gautinų įmokų už paslaugas ir išlaikymą nuvertėjimas.

43. Mokyklos finansinė atskaitomybė koreguojama, jei pobalansiniai įvykiai turi tiesioginę įtaką dar nepatvirtintos finansinės atskaitomybės duomenims. Finansinei atskaitomybei įtakos neturintys pobalansiniai įvykiai atskleidžiami aiškinamajame rašte.

44. Operacijų užsienio valiuta mokykla nevykdo. Straipsnių tarpusavio užskaitos nedaromos. Mokykla atidėjinių neturi.

**3. AIŠKINAMOJO RAŠTO PASTABOS**

45. Nuo 2010 m. sausio 1 d. Mokykla apskaitą tvarko ir finansinę atskaitomybę rengia pagal VSAFAS.

46. Nematerialiajam ilgalaikiam turtui Mokykloje priskiriamos buhalterinės apskaitos programos: „Finas“, „Finalga“ ir „Finet“ ir valgiaraščių sudarymo programa „SMALSIUS“, įsigyta 2013 m. gruodžio mėnesį iš paramos (2% GPM) lėšų. Nematerialiojo turto naudingo tarnavimo laikas – 3 metai. Buhalterinės apskaitos programos yra visiškai amortizuotos, tačiau įstaigos veikloje naudojamos. Valgiaraščių rašymo programa į eksploaracija įvesta 2013-12-31 ir veikloje pradėta naudoti nuo 2014-01-01. Informacija apie nematerialiojo turto balansinės vertės pasikeitimą per ataskaitinį laikotarpį pateikta 5 priede.

 47. Mokyklos ilgalaikį materialųjį turtą sudaro negyvenamieji pastatai, medicinos įranga, kitos mašinos ir įrenginiai, baldai, kompiuterinė įranga, kita biuro įranga ir kitas ilgalaikis materialus turtas. Mokykloje yra visiškai nudėvėto ( likutinė vertė – 0 Lt) ilgalaikio materialaus, bet vis dar naudojamo turto, kurio įsigijimo savikaina – 64 144,01 Lt.

 Mokykla per ataskaitinį laikotarpį iš savivaldybės biudžeto lėšų įsigijo ilgalaikio materialaus turto (lauko žaidimo aikštelių įrenginiai) už 19 930,00 Lt pagal priemonę 1.1.2.7. – mokinių saugumo užtikrinimas. Pagal projektą „Palangos lopšelio-darželio „Žilvinas“ patalpų ir įrangos atnaujinimas“ gauta ilgalaikio materialiojo turto už 50015,82 Lt ( iš jų už 42 513,45 Lt iš ES lėšų ir 7 502,37 Lt iš savivaldybės biudžeto lėšų). Atnaujinus (modernizavus) pastatą, padidinta pastato balansinė vertė 207 194,00 Lt, iš jų ES lėšos – 176 114,90 Lt ir VB lėšos – 31 079,10 Lt.

 Informacija apie ilgalaikio materialaus turto balansinės vertės pasikeitimą per ataskaitinį laikotarpį pateikta 6 priede.

 48. Biologinio turto ataskaitinio laikotarpio pabaigai Mokykla neturėjo.

 49. Mokykloje atsargomis laikomas trumpalaikis turtas, kuris sunaudojamas pajamoms uždirbti per vienerius metus. Atsargas sudaro ūkinis inventorius, kanceliarinės ir sanitarinės-higienos prekės, maisto produktai bei smulkios veiklai reikalingos atsargos. Inventorius atiduotas naudoti įstaigos veikloje ir iškeltas į užbalansines sąskaitas, atsargos sunaudotos įstaigos veikloje. Atsargų likutis ataskaitinio laikotarpio pabaigoje – 3 400,24 Lt (maisto produktai – 3 171,42 Lt ir kitos medžiagos (medikamentai)– 228,82 Lt).

 Pagal projektą „Palangos lopšelio-darželio „Žilvinas“ patalpų ir įrangos atnaujinimas“ gauta inventoriaus (atsargų) už 35 921,27 Lt ( iš jų už 30 533,08 Lt iš ES lėšų ir 5 388,19 Lt iš savivaldybės biudžeto lėšų).

 Informacija apie atsargų vertės pasikeitimą per ataskaitinį laikotarpį pateikta 7 priede. Informacija apie atsargų vertę pagal grupes pateikta 8 priede.

 50. Išankstiniai apmokėjimai laikotarpio pabaigai sudarė 7 128,04 Lt. Tai yra sukauptos ateinančių laikotarpių sąnaudos už internetinio puslapio priežiūrą ir kita - 167,27 Lt, būsimų mėnesių darbo užmokesčio ir socialinio draudimo sąnaudos (atostoginiai) – 6 960,77 Lt.

 Informacija apie išankstinius mokėjimus ataskaitinio laikotarpio pabaigai pateikti 9 priede.

 51. Per vienerius metus gautinos sumos laikotarpio pabaigai sudarė 127 608,81 Lt. Tai yra:

 51.1. gautinos įmokos už paslaugas – 9 260,56 Lt;

 51.2. gautinos įmokos iš išlaikymą – 1 523,11 Lt;

 51.3. sukauptos atostoginių pajamos – 98 375,94 Lt;

 51.4. sukauptos finansavimo pajamos - 18307,53 Lt;

 51.5. sukauptos pajamos už paslaugas ir išlaikymą – 137,58 Lt;

 51.6. kitos gautinos sumos – 4,09 Lt.

 Informacija apie per vienerius metus gautinas sumas ataskaitinio laikotarpio pabaigai pateikta 10 priede.

52. Pinigus ir pinigų ekvivalentus sudaro pinigai atsiskaitomosiose sąskaitose.

2014 m. gruodžio 31 d. pinigų likutis banko sąskaitose buvo – 2 431,98 Lt, iš jų spec. lėšų sąskaitoje (įplaukusios pajamos už paslaugas ir išlaikymą už 2014 m. gruodžio mėnesį) – 195,82 Lt, paramos lėšų likutis sąskaitoje – 2 196,03 Lt., kitos lėšos – 40,13 Lt.

 Informacija apie pinigus ir pinigų ekvivalentus pateikta 11 priede.

 53. Gautas finansavimo sumas Mokykloje sudaro iš Valstybės biudžeto gauti mokinio krepšelio asignavimai ir lėšos nemokamam maitinimui, savivaldybės biudžeto gauti asignavimai mokymo aplinkai finansuoti ir saviraiškos programoms, paramos lėšos, pagal sutartį su Palangos darbo birža pinigai darbo įgūdžių įgijimo, susbsidijavimo ir viešųjų darbų programoms finansuoti ir ES bei valstybėss biudžeto lėšos nemokamų pieno ir vaisių paramai. Finansavimo lėšų likutis metų pradžiai 497 578,68 Lt, finansavimo sumų likutis laikotarpio pabaigai – 753 626,49 Lt. Informacija apie finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikta 12 priede, o informacija apie finansavimo sumų likučius laikotarpio pabaigai pateikta 13 priede.

54 Parduoti laikomo finansinio turto ataskaitinio laikotarpio pabaigoje Mokykla neturi. Iki išpirkimo laikomo finansinio turto, suteiktų paskolų ataskaitinio laikotarpio pabaigoje Mokykla neturi. Po vienerių metų gautinų sumu pagal grąžinimo laikotarpius ataskaitinio laikotarpio pabaigoje Mokykla neturi. Ilgalaikių terminuotųjų indėlių mokykla neturi. Gautų paskolų ar išleistų ne nuosavybės vertybinių popierių pagal grąžinimo ir išpirkimo laikotarpius mokykla neturi.

Mokykla ataskaitinio laikotarpio pabaigoje turėjo tik trumpalaikius įsipareigojimus – 120 110,32 Lt. Iš jų:

54.1. tiekėjams mokėtinos sumos – 12 556,07 Lt;

54.2. sukauptos mokėtinos sumos (sukaupti atostoginiai) – 98 375,94 Lt;

54.3. gauti išankstiniai mokėjimai už paslaugas – 39,00 Lt;

 54.4. mokėtini veiklos mokesčiai – 9 139,31 Lt.

Informacija apie trumpalaikes mokėtinas sumas pateikta 14 priede, o informacija apie įsipareigojimų dalį nacionaline valiuta pateikta 15 priede.

55. Kitas pagrindines veiklos pajamas - 108 438,45 Lt sudaro lėšos surenkamos už paslaugas (vaikų maitinimą), ugdymą, darbuotojų maitinimą, maitinimo antkainį. Kitos veiklos pajamos - 1 971,00 Lt, tai nuomos paslaugų pajamos (kompensuoti nuompinigiai).

 Informacija apie pagrindinės veiklos kitas pajamas per ataskaitinį laikotarpį pateikta 16 priede. Informacija apie kitos veiklos pajamas pateikta 17 priede**.**

56. Finansinės ir investicinės veiklos pajamoms priskiriamos gautos palūkanos už banko sąskaitose laikomų nebiudžetinių pinigų likučius. Informacija apie finansinės ir investicinės veiklos pajamas ir sąnaudas pateikta 18 priede.

57. Pagrindinės veiklos sąnaudos – 1 798 682,99 Lt - tai bendrosios ir administracinės sąnaudos, kurias sudaro: darbo užmokestis ir socialinis draudimas, materialaus ir nematerialaus turto nusidėvėjimo bei amortizacijos sąnaudos, komunalinių paslaugų ir ryšių sąnaudos, kvalifikacijos kėlimo sąnaudos, patalpų remonto, sunaudotų atsargų ir kitų paslaugų sąnaudos.

Informacija apie pagrindinės veiklos sąnaudas pateikta 19 priede.

58. Mokykla ataskaitinio laikotarpio pabaigoje nuvertėjusio turto neturėjo.

59. Einamųjų metų perviršis ar deficitas su ataskaitinio laikotarpio grynuoju perviršiu ar deficitu, rodomas veiklos rezultatų ataskaitoje ir grynojo turto pokyčių ataskaitoje (1 ir 4 priedai).

 60. Nuo 2014 metų sausio 1 dienos iki tarpinės finansinės atskaitomybės sudarymo, reikšmingų įvykių, galinčių įtakoti 2014 01 01 - 2014 12 31 finansinę atskaitomybę, nebuvo.

Direktorė Rasa Jurgutienė